รายงานการประชุม

ข้าราชการ และพนักงานราชการ

ครั้งที่ 11/ 2565

วันจันทร์ ที่ 28 พฤศจิกายน ๒๕๖5

ณ สำนักงานปศุสัตว์จังหวัดสมุทรสงคราม

**------------------------------**

**ผู้มาประชุม**

๑. นายเชิงชาญ พึ่งเจียม ปศุสัตว์จังหวัดสมุทรสงคราม ประธานที่ประชุม

ฝ่ายบริหารทั่วไป

2. นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน

3. นางสาวสุมาลี รงค์ทอง เจ้าพนักงานธุรการชำนาญงาน

กลุ่มยุทธศาสตร์และสารสนเทศการปศุสัตว์

4. นายวีระศักดิ์ กาญจนภิญพงศ์ สัตวแพทย์อาวุโส

5. นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์

กลุ่มพัฒนาสุขภาพสัตว์

6. นางสาวศิรินทร์ทิพย์ วนาประเสริฐศักดิ์ นายสัตวแพทย์ชำนาญการพิเศษ

7. นางลาวัลย์ นาคชำนาญ นายสัตวแพทย์ชำนาญการ

8. นางสาวมาลินี เดชวิเศษ เจ้าพนักงานสัตวบาล

9. นายณัฐพงษ์ ทองเฟื่อง เจ้าพนักงานสัตวบาล

กลุ่มส่งเสริมและพัฒนาการปศุสัตว์

10. นางสาวจรรยา เล่นวารี นักวิชาการสัตวบาลปฏิบัติการ

11. นายพลวัต ระย้าแก้ว นักวิชาการสัตวบาล

กลุ่มพัฒนาคุณภาพสินค้าปศุสัตว์

12. นางสาวสุภาณี เอื้อเบญจพล นายสัตวแพทย์ชำนาญการพิเศษ

13. นางสาวกมลวรรณ เดชบุตร เจ้าพนักงานสัตวบาล

สำนักงานปศุสัตว์อำเภอบางคนที

14. นายโอภาษ เนตรอัมพร ปศุสัตว์อำเภอบางคนที

**ผู้ไม่มาประชุม**

-ไม่มี-

**ผู้เข้าร่วมประชุม**

-ไม่มี-

เริ่มประชุมเวลา 13.00 น.

ประธาน กล่าวเปิดประชุม และดำเนินการตามระเบียบวาระการประชุมดังต่อไปนี้

/**ระเบียบวาระ**…

-2-

**ระเบียบวาระที่ 1. เรื่องที่ประธานแจ้งให้ที่ประชุมทราบ**

**ประธาน :** นายเชิงชาญ พึ่งเจียม ปศุสัตว์จังหวัดสมุทรสงคราม

ประธานแจ้งให้ที่ประชุมทราบข้อราชการ ดังนี้

**ข้อสั่งการในการประชุมคณะกรมการจังหวัดและหัวหน้าส่วนราชการจังหวัดสมุทรสงคราม ประจำเดือน พฤศจิกายน 2565 ดังนี้**

**ข้อราชการของรองผู้ว่าราชการจังหวัดสมุทรสงคราม (นายศิริศักดิ์ ศิริมังคะลา) รักษาราชการแทนผู้ว่าราชการจังหวัดสมุทรสงคราม**

**1. การจัดงานประเพณีลอยกระทงกาบกล้วยเมืองแม่กลอง ประจำปี 2565**

กล่าวขอขอบคุณทุกภาคส่วนทั้งส่วนราชการทุกหน่วยงาน ตลอดจนภาคเอกชนทุกแห่ง ที่มีส่วนร่วมทำให้การจัดงานประเพณีลอยกระทงกาบกล้วยเมืองแม่กลอง ประจำปี 2565 เมื่อวันที่ 5 – 8 พฤศจิกายน 2565 เป็นไปด้วยความเรียบร้อยสำเร็จตามวัตถุประสงค์

**2. การจัดงานเทศกาลกินปลาทูแม่กลอง ครั้งที่ 24**

- งานเทศกาลกินปลาทูแม่กลอง ครั้งที่ 24 ประจำปี 2565 นี้ จัดขึ้นในชื่อตอน “จานนี้มีรัก” ระหว่างวันที่ 9 - 18 ธันวาคม 2565 ณ บริเวณลานหน้าศาลากลาง จังหวัดสมุทรสงคราม โดยในงานจะมีกิจกรรมต่าง ๆ มากมาย เช่น ขณะนี้กำลังมี การคัดเลือกวงดนตรีเพื่อเข้าร่วมประกวดในกิจกรรม “Maeklong Music Award” ซึ่งทีมที่ผ่านการคัดเลือกจะได้เข้าไปประกวดในรอบชิงชนะเลิศ ระหว่างวันที่ 10 – 11 ธันวาคม 2565 ณ บริเวณเวทีกลาง นอกจากนี้ ยังมีกิจกรรมอื่น ๆ อีกมากมายตลอดการจัดงาน เช่น การจัดงานคาราวานสินค้า การประกวดร้องเพลงจะแบ่งออกเป็น 3 ระดับด้วยกัน เป็นต้น

- ขอให้ทุกส่วนราชการประชาสัมพันธ์การจัดงานในครั้งนี้ให้ประชาชนรับรู้ในวงกว้าง ไม่ว่าจะผ่านการประชุมสัมมนา การลงพื้นที่ หรือการทำกิจกรรมต่าง ๆ ที่ต้องพบปะ พี่น้องประชาชน เพื่อให้งานครั้งนี้มีผู้เข้าร่วมมากกว่าทุก ๆ ปีที่ผ่านมา ไม่ว่าจะเป็น ประชาชนชาวแม่กลองเองหรือนักท่องเที่ยวจากจังหวัดใกล้เคียง

**3. การรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี**

- สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้มีหมายกำหนดการเสด็จพระราชดำเนินเป็นการส่วนพระองค์เพื่อทรงเป็น ประธานในงานที่ระลึกพระบรมราชานุสรณ์พระบาทสมเด็จพระพุทธเลิศหล้านภาลัย ณ บริเวณอุทยาน ร.2 อำเภออัมพวา ในวันเสาร์ที่ 25 กุมภาพันธ์ 2566

- ขอให้ทุกส่วนราชการประชาสัมพันธ์เชิญชวนผู้มีจิตศรัทธาร่วมบริจาคเงินเพื่อสมทบทุน การดำเนินกิจกรรมของมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์โดยจะมีการทูลเกล้าทูลกระหม่อมถวายเงินโดยเสด็จ พระราชกุศล สำหรับผู้ที่บริจาคตั้งแต่ 20,000 บาท ขึ้นไปจะได้เข้าเฝ้าเพื่อรับ พระราชทานของที่ระลึก ทั้งนี้ ขอให้ทุกส่วนราชการประชาสัมพันธ์ไปถึงพี่น้อง ประชาชนชาวสมุทรสงคราม รวมถึงภาคเอกชน องค์กร ร้านค้า ให้รับทราบด้วย โดยสามารถนำส่งเงินบริจาคได้ที่ ห้องเสมียนตราจังหวัดสมุทรสงคราม ผู้บริจาค จะได้รับใบอนุโมทนาบัตรเพื่อนำไปลดหย่อนภาษีได้อีกด้วย

**4. การประเมินคุณธรรมและความโปร่งใส (ITA)**

การประเมินคุณธรรมและความโปร่งใส (ITA) ประจำปี พ.ศ. 2565 จังหวัดที่ได้คะแนนสูงสุดคือ จังหวัดอ่างทอง รองลงมา ได้แก่ จังหวัดนครสวรรค์ จังหวัดบึงกาฬ จังหวัดสิงห์บุรี และจังหวัดภูเก็ต

/ต่อมาจะเป็น...

-3-

ต่อมาจะเป็นประเภทเดียวกันกับจังหวัด สมุทรสงคราม จำนวน 29 จังหวัด ซึ่งได้คะแนนการขับเคลื่อน ITA

บรรลุเป้าหมาย เกินกว่า 85 เปอร์เซ็นต์ โดยพลเอก ประยุทธ์ จันทร์โอชา นายกรัฐมนตรี ได้มี ประกาศเชิดชูเกียรติออกมาเรียบร้อยแล้ว จึงขอขอบคุณทุกส่วนราชการ รวมถึงองค์กรปกครองส่วนท้องถิ่นทุกแห่งที่ได้ช่วยกันประเมินคุณธรรมและความโปร่งใส (ITA) ประจำปี พ.ศ. 2565 ในครั้งนี้ สำหรับปี พ.ศ. 2566 ขอให้ทุกภาคส่วนได้ ร่วมมือร่วมใจช่วยกันประเมิน ITA ให้จังหวัดสมุทรสงครามสามารถรักษามาตรฐาน ตรงนี้เอาไว้ให้ได้สิ่งแวดล้อมจังหวัดสมุทรสงคราม อำเภอเมืองสมุทรสงคราม และองค์กรปกครองส่วนท้องถิ่น ที่อยู่ในพื้นที่รับผิดชอบได้ติดตามและดูแลโครงการดังกล่าวอย่างใกล้ชิด และเตรียมความพร้อมอย่างเต็มที่กรณีมีหมายกำหนดการในการเสด็จพระราชดำเนิน เพื่อทรงตรวจเยี่ยมโครงการในพระราชดำริในส่วนของจังหวัดสมุทรสงคราม

**5. การเตรียมความพร้อมเพื่อลดอุบัติเหตุทางถนนและทางน้ำในช่วงเทศกาลปีใหม่**

ขอให้ทุกส่วนราชการที่เกี่ยวข้องกับการป้องกันและลดอุบัติเหตุทางถนนและทางน้ำ ในช่วงเทศกาลปีใหม่ได้เตรียมความพร้อมใน 3 ประเด็น ดังนี้

1) เตรียมความพร้อมเรื่องคน โดยรณรงค์ให้พี่น้องประชาชนได้รับรู้ เข้าใจ และให้ ความร่วมมือกับทางราชการในการป้องกันอุบัติเหตุที่จะเกิดขึ้น โดยเฉพาะอย่างยิ่ง การสวมหมวกนิรภัยขณะขับขี่รถจักรยานยนต์ ขอให้อำเภอทุกอำเภอได้เน้นย้ำเรื่องนี้ แก่ประชาชนผ่านการประชุมกำนันผู้ใหญ่บ้าน ขอให้สำนักงานประชาสัมพันธ์จังหวัดสมุทรสงครามได้เร่งประชาสัมพันธ์เรื่องนี้ผ่าน Infographic ตามช่องทางต่าง ๆ ด้วย และขอให้สำนักงานเจ้าท่าภูมิภาคสาขาสมุทรสงคราม คิดหามาตรการต่าง ๆ เพื่อดูแลการจราจรทางน้ำและให้มีการแจ้งเตือนอุบัติเหตุ รวมถึงการเตรียมอุปกรณ์ช่วยชีวิตในยามฉุกเฉินให้พร้อมใช้งาน

2) เตรียมความพร้อมเรื่องยานพาหนะ ขอให้สำนักงานตำรวจภูธรจังหวัดสมุทรสงคราม และสำนักงานขนส่งจังหวัดสมุทรสงคราม ได้เตรียมมาตรการต่าง ๆ เพื่อให้ยานพาหนะ ของประชาชนมีความสมบูรณ์พร้อมใช้งาน และไม่มีการปรับแต่งที่ผิดกฎหมาย

3) เตรียมความพร้อมเรื่องสภาพแวดล้อม เช่น ถนนหนทาง ไฟฟ้าส่องสว่าง และป้าย ตามถนนที่อาจจะบดบังทัศนวิสัยของการขับขี่ ขอให้แขวงทางหลวงสมุทรสงคราม แขวงทางหลวงชนบทสมุทรสงคราม อำเภอทุกอำเภอ และสำนักงานส่งเสริม การปกครองท้องถิ่นจังหวัดสมุทรสงครามได้เน้นย้ำองค์กรปกครองส่วนท้องถิ่น ทุกแห่งให้เตรียมความพร้อมและดูแลให้สภาพแวดล้อมของการขับขี่ยานพาหนะ ให้มีความปลอดภัยมากที่สุด หากพบว่า มีส่วนไหนชำรุดจนอาจก่อให้เกิดอันตราย ต่อการขับขี่ของพี่น้องประชาชนขอให้แก้ไขอย่างเร่งด่วน

**ข้อราชการของรองผู้ว่าราชการจังหวัดสมุทรสงคราม (นายกรกฎ วงษ์สุวรรณ)**

**1. การจัดงานประเพณีลอยกระทงกาบกล้วยเมืองแม่กลอง ประจำปี 2565**

ขอขอบคุณทุกภาคส่วนทั้งส่วนราชการทุกหน่วยงาน ตลอดจนภาคเอกชนทุกแห่ง ที่มีส่วนร่วมทำให้การจัดงานประเพณีลอยกระทงกาบกล้วยเมืองแม่กลอง ประจำปี 2565 เมื่อวันที่ 5 – 8 พฤศจิกายน 2565 ณ อุทยาน ร.2 และวัดภุมรินทร์กุฎีทอง อำเภออัมพวา สำเร็จลุล่วงไปอย่างสวยงามและยิ่งใหญ่ ทั้งนี้ สำนักงานสถิติจังหวัด สมุทรสงครามได้จัดทำสรุปการประเมินผลการจัดกิจกรรมเรียบร้อยแล้ว โดยได้มี การสำรวจจากผู้ประกอบการร้านค้า จำนวน 18 ร้าน และจากประชาชนทั่วไป 400 คน ผลปรากฏว่ามีความพึงพอใจมากและมากที่สุดรวมกันประมาณ 73 เปอร์เซ็นต์นอกจากนี้ผลการประเมินยังบอกถึงข้อคิดเห็นและข้อเสนอแนะ ซึ่งถือเป็นประโยชน์อย่างมากสำหรับคณะผู้จัดงานที่จะได้นำไปพัฒนางานให้ดีขึ้น ในครั้งต่อไป

/ **2. เชิญชวน**…

-4-

**2. เชิญชวนเข้าร่วมกิจกรรมการประกวดร้องเพลงพระราชนิพนธ์เนื่องในวันคล้ายวัน พระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565**

- จังหวัดสมุทรสงคราม โดยสำนักงานวัฒนธรรมจังหวัดสมุทรสงคราม ขอเชิญชวนผู้ที่สนใจเข้าร่วมประกวดร้องเพลงพระราชนิพนธ์เนื่องในวันคล้ายวันพระบรมราช สมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565 โดยงานจะจัดขึ้นในวันศุกร์ที่ 2 ธันวาคม 2565 ณ วิทยาลัยเทคนิคสมุทรสงคราม โดยจะแบ่งการประกวดออกเป็น 2 ระดับ ได้แก่ ระดับประถมศึกษาและระดับมัธยมศึกษาหรือเทียบเท่า อายุไม่เกิน 18 ปี รับสมัครตั้งแต่วันนี้ (28 พฤศจิกายน 2565) ถึงวันที่ 1 ธันวาคม 2565 โดยสมัครได้ที่สำนักงานวัฒนธรรมจังหวัดสมุทรสงคราม

- ขอให้สำนักงานศึกษาธิการจังหวัดสมุทรสงคราม สำนักงานเขตพื้นที่การศึกษา ประถมศึกษาสมุทรสงคราม วิทยาลัยเทคนิคสมุทรสงคราม และสำนักงานประชาสัมพันธ์จังหวัดสมุทรสงคราม ได้ประชาสัมพันธ์เชิญชวนนักเรียนที่สนใจ เข้าร่วมประกวดแข่งขันในกิจกรรมดังกล่าวนี้ด้วย

**มติที่ประชุม :** รับทราบ

**ระเบียบวาระที่ 2. เรื่องรับรองรายงานการประชุม**

การรับรองรายงานการประชุม ครั้งที่ 10/๒๕65 เมื่อวันที่ 27 ตุลาคม ๒๕๖5 ให้ที่ประชุมรับรอง

**มติที่ประชุม :** รับทราบ และรับรองรายงานการประชุม

**ระเบียบวาระที่ 3. เรื่องสืบเนื่องและข้อสังการ**

**-ไม่มี-**

**ระเบียบวาระที่ 4. เรื่องเพื่อทราบ**

**๔.1 ฝ่ายบริหารทั่วไป**

นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน แจ้งหัวข้อในที่ประชุม ดังนี้

4.1.1 จังหวัดสมุทรสงคราม แจ้งเวียนการปรับปรุงการมอบอำนาจของผู้ว่าราชการจังหวัดสมุทรสงคราม โดยขอให้ทุกหน่วยงานตรวจสอบคำสั่งมอบอำนาจดังกล่าว หากประสงค์แก้ไขเพิ่มเติมแจ้งจังหวัดสมุทรสงคราม ทราบภายในวันที่ 2 ธันวาคม 2565

4.4.2 การปฏิบัติงานที่รองรับชีวิตและการทำงานวิถีใหม่ ซึ่งหน่วยงานสำนักงานคณะกรรมการข้าราชการพลเรือน (ก.พ.) เป็นผู้กำหนด ซึ่งในเนื้อหาจะมีรูปแบบการปฏิบัติงานหลายๆด้าน สามารถดูรายละเอียดแนวทางปฏิบัติได้ทาง คิวอาร์โค้ด ทั้งนี้ฝ่ายบริหารฯจะส่งคิวอาร์โค้ดทางกลุ่มไลน์สำนักงานปศุสัตว์จังหวัดสมุทรสงคราม เพื่อให้บุคลากรในหน่วยงานได้ศึกษาข้อมูล

4.1.3 ด้วยสำนักงาน ก.พ. ได้พัฒนาโปรแกรมระบบสารสนเทศทรัพยากรบุคคล DPIS จาก DPIS 5 เป็น DPIS 6 และขอความร่วมมือจากส่วนราชการให้ผู้ใช้งานปรับปรุงข้อมูลอีเมลให้เป็นปัจจุบัน จึงขอให้ข้าราชการ พนักงานราชการ กรอกข้อมูลลงใน Google form ภายในวันที่ 30 พฤศจิกายน 2565

4.1.4 ด้วยมูลนิธิพระบรมราชานุสรณ์พระบาทสมเด็จพระพุทธเลิศหล้านภาลัย ในพระบรมราชูปถัมภ์ ได้กำหนดจัดงานเฉลิมพระเกียรติพระบาทสมเด็จพระพุทธเลิศหล้านภาลัย โดยสมเด็จพระกนิษฐา ธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดำเนินเป็นการส่วนพระองค์

/ ทอดพระเนตร…

-5-

ทอดพระเนตร การแสดงนาฏศิลป์ การสาธิตศิลปวัฒนธรรมไทย ณ อุทยานพระบรมราชานุสรณ์พระบาทสมเด็จพระพุทธเลิศหล้านภาลัย (อุทยาน ร.2) อำเภออัมพวา จังหวัดสมุทรสงคราม ในวันเสาร์ ที่ 25 กุมภาพันธ์ 2566 เวลา 15.00 น. เพื่อเป็นการแสดงความจงรักภักดีจึงขอเชิญชวนสนับสนุนกิจกรรม

ของมูลนิธิพระบรมราชานุสรณ์พระบาทสมเด็จพระพุทธเลิศหล้านภาลัย ในพระบรมราชูปถัมภ์ ร่วมทูลเกล้าฯถวายเงิน ตั้งแต่ 20,000 บาท ขึ้นไป สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานของที่ระลึก ดังนี้

1. บริจาคตั้งแต่ 20,000 – 99,999 ได้รับเหรียญที่ระลึก ร.2 ชนิดเหรียญทองแดง

2. บริจาคตั้งแต่ 100,000 – 499,000 บาท ได้รับเหรียญที่ระลึก ร.2 ชนิดเหรียญเงิน

3. บริจาคเงินตั้งแต่ 500,000 บาท ขึ้นไป ได้รับเหรียญที่ระลึก ร.2 ชนิดเหรียญทองคำ และสมารถนำใบเสร็จรับเงินไปหักลดหย่อนภาษีได้

4.1.5 กิจกรรม 5 ส ของสำนักงานปศุสัตว์จังหวัดสมุทรสงคราม กำหนดในวันที่ 19 ธันวาคม 2565

4.1.6 แจ้งให้ทุกกลุ่ม/ฝ่าย เร่งรัดงบประมาณของตนที่ได้รับโดยเฉพาะงบอบรม ประชุม สัมมนา ควรดำเนินการให้แล้วเสร็จภายในไตรมาสที่ 1 ของปีงบประมาณ หรือสิ้นเดือนธันวาคม ควรจะแล้วเสร็จ หรืออย่างน้อยที่สุด 50% ส่วนงบลงทุนควรดำเนินการให้แล้วเสร็จภายในไตรมาสที่ 1 ของปีงบประมาณ

4.1.7 สรุปผลการเบิกจ่ายของแต่ละกลุ่ม/ฝ่าย ดังนี้ (1) กลุ่มส่งเสริมฯ เบิกจ่ายได้ 11.78 % (2) กลุ่มสุขภาพฯ เบิกจ่ายได้ 9.43 % (3) กลุ่มคุณภาพสินค้าฯ เบิกจ่ายได้ 24.53 % (4) กลุ่มยุทธศาสตร์ฯ เบิกจ่ายได้ 18.84 % (5) ฝ่ายบริหารฯ เบิกจ่ายได้ 28.30 % ภาพรวมของการเบิกจ่าย เบิกจ่ายได้ 90.09 %

**มติที่ประชุม :** รับทราบ

**๔.2 กลุ่มยุทธศาสตร์และสารสนเทศการปศุสัตว์**

**นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์**

4.2.1 การประชาสัมพันธ์ข่าวกิจกรรม ประจำเดือน พฤศจิกายน 2565 จำนวน 39 ข่าว ดังนี้

|  |  |
| --- | --- |
| **ผู้รายงานข่าว** | **จำนวนข่าว** |
| ปศุสัตว์จังหวัด | 2 |
| ฝ่ายบริหารทั่วไป | 1 |
| กลุ่มยุทธศาสตร์และสารสนเทศการปศุสัตว์ | 6 |
| กลุ่มพัฒนาสุขภาพสัตว์ | 10 |
| กลุ่มพัฒนาคุณภาพสินค้าปศุสัตว์ | 1 |
| กลุ่มส่งเสริมและพัฒนาการปศุสัตว์ | 5 |
| ปศุสัตว์อำเภอบางคนที | 5 |
| ปศุสัตว์อำเภอเมืองสมุทรสงคราม | 7 |
| ปศุสัตว์อำเภออัมพวา | 2 |

กลุ่ม/ฝ่าย ที่นำเสนอข่าวประชาสัมพันธ์มากที่สุดในเดือน พฤศจิกายน 2565 ได้แก่ กลุ่มพัฒนาสุขภาพสัตว์ ปศุสัตว์อำเภอเมืองสมุทรสงคราม กลุ่มยุทธศาสตร์และสารสนเทศการปศุสัตว์ ตามลำดับ

/ 4.2.2 ชี้แจง…

-6-

4.2.2 ชี้แจงตัวชี้วัดระดับความสำเร็จในการพัฒนาผู้ใต้บังคับบัญชา ทั้งนี้ขอให้ที่ประชุมเสนอหัวข้อในการพัฒนา โดยในที่ประชุมได้เสนอการพัฒนา เรื่องการสร้างสื่อประชาสัมพันธ์ เพื่อส่งรายงานแผนในเดือนธันวาคม 2565

4.2.3 ชี้แจงแนวทางปฏิบัติตามพระราชบัญญัติการปฏิบัติราชการทางอิเล็กทรอนิกส์ พ.ศ.2565 ซึ่งมีผลบังคับใช้ประมาณเดือน มกราคม 2566 ซึ่งพระราชบัญญัติดังกล่าวจะเน้นเกี่ยวกับการขอใบอนุญาตโดยวิธีการทางอิเล็กทรอนิกส์ การขึ้นทะเบียน การจดทะเบียน เป็นต้น ซึ่งพระราชบัญญัติดังกล่าวเป็นการอำนวยความสะดวกให้แก่ประชาชน รายละเอียดสามารถขอดูได้

4.2.4 โครงการเพิ่มประสิทธิภาพแปลงใหญ่โคเนื้อแบบครบวงจร ประจำปี 2566 งบจังหวัด ซึ่งทางจังหวัดสมุทรสงคราม ได้รับงบประมาณในการดำเนินงานดังกล่าว จำนวน 331,300 บาท ซึ่งทางกลุ่มยุทธศาสตร์ฯจะดำเนินโครงการดังกล่าวในวันที่ 15 ธันวาคม 2565 ฝึกอบรมเกษตรกรจำนวน 30 ราย และพาเกษตรกรศึกษาดูงานในพื้นจังหวัดเพชรบุรี ในวันที่ 16 ธันวาคม 2565

**มติที่ประชุม :** รับทราบ

**4.3 กลุ่มพัฒนาสุขภาพสัตว์**

**นางสาวศิรินทร์ทิพย์ วนาประเสริฐศักดิ์ นายสัตวแพทย์ชำนาญการพิเศษ**

4.3.1 รายงานการจ้างเหมาเฝ้าระวัง ควบคุมและป้องกันโรคฯ เข้าไปกรอกผลการปฏิบัติงานทาง Web Service ของระบบได้ที่ลิงค์ :[http://dld4.dld.go.th/DLD4.0-CMS/login](http://www.google.com/url?q=http%3A%2F%2Fdld4.dld.go.th%2FDLD4.0-CMS%2Flogin&sa=D&sntz=1&usg=AOvVaw3Ek9h1TG73plJD54umbtsx)

4.3.2 แผนการทำออกหน่วยคลินิกเคลื่อนที่กลุ่มพัฒนาสุขภาพสัตว์

|  |  |
| --- | --- |
| **วันที่** | **สถานที่ดำเนินการ** |
| 8 ธันวาคม 2565 | พื้นที่องค์การบริหารส่วนตำบลบางขันแตก อำเภอเมืองสมุทรสงคราม |
| 9 ธันวาคม 2565 | พื้นที่องค์การบริหารส่วนตำบลบางขันแตก อำเภอเมืองสมุทรสงคราม |
| 14 ธันวาคม 2565 | จังหวัดเคลื่อนที่วัดลาดเป้ง ตำบลนางตะเคียน อำเภอเมืองสมุทรสงคราม |
| 15 ธันวาคม 2565 | Kick off ทำหมัน วัดศรีศรัทธาธรรม ตำบลคลองเขิน อำเภอเมืองสมุทรสงคราม |
| 16 ธันวาคม 2565 | คลินิกเกษตรเคลื่อนที่วัดน้อยแสงจันทร์ ตำบลลาดใหญ่ อำเภอเมืองสมุทรสงคราม |
| 21 ธันวาคม 2565 | พื้นที่องค์การบริหารส่วนตำบลบางแก้ว อำเภอเมืองสมุทรสงคราม |
| 22 ธันวาคม 2565 | พื้นที่องค์การบริหารส่วนตำบลบางแก้ว อำเภอเมืองสมุทรสงคราม |

4.3.3 วันที่ 2 ธันวาคม 2565 สำรวจสัตว์ปีกรอบที่ 1

4.3.4 วัคซีนป้องกันโรคปากและเท้าเปื่อย ได้มาเรียบร้อยขอให้ทางอำเภอดำเนินการในส่วนที่เกี่ยว

**มติที่ประชุม :** รับทราบ

**๔.4 กลุ่มพัฒนาคุณภาพสินค้าปศุสัตว์**

**นางสาวสุภาณี เอื้อเบญจพล นายสัตวแพทย์ชำนาญการพิเศษ**

**แผนการดำเนินงาน**

1) ตรวจต่ออายุร้านปศุสัตว์ OK อำเภอเมือง จำนวน 1 ร้าน ในวันที่ 13 ธันวาคม 2565 เวลา 10.00 น.

2) ตรวจติดตามร้านปศุสัตว์ OK อำเภอเมืงอ จำนวน 3 ร้าน ในวันที่ 13 ธันวาคม เวลา 10.30 น

3) ตรวจประเมิน โรงฆ่าสัตว์ ในวันที่ 20 ธันวาคม 2565 เวลา 10.00 น.

4) ต่ออายุใบขายอาหารสัตว์อำเภอเมือง 8 ร้าน อำเภออัมพวา 3 ร้าน

5) ตรวจฟาร์มรักษ์สิ่งแวดล้อมร่วมกับเขต 7 ณ L.S.S. ฟาร์ม วันที่ 22 ธันวาคม 2565 เวลา 10.00 น.

**มติที่ประชุม :** รับทราบ

/ **๔.5 กลุ่มส่งเสริม**…

-7-

**๔.5 กลุ่มส่งเสริมและพัฒนาการปศุสัตว์**

**นางสาวจรรยา เล่นวารี นักวิชาการสัตวบาลปฏิบัติการ**

4.5.1 ผลการดำเนินงานที่ผ่านมา เดือน พฤศจิกายน 2565

- เข้าร่วมงานพิธีวางพานพุ่ม ถวายราชสักการะรัชกาลที่ 9 เนื่องในวันพระบิดาฝนหลวง

เมื่อวันที่ 14 พฤศจิกายน 2565 และร่วมจัดนิทรรศการเนื่องในวันพระบิดาฝนหลวง

- ดำเนินโครงการเครือข่ายสัตว์พันธุ์ดี โดยจะดำเนินโครงการดังกล่าวกับเกษตรกร นายสันติ ศรีสะอาด 158 ม.9 ต.ปลายโพงพาง อ.อัมพวา จังหวัดสมุทรสงคราม โดยตอนนี้ได้ดำเนินการวางฮอร์โมนเหนี่ยวนำการเป็นสัด และวันที่ 14 จะดำเนินการฉีดฮอร์โมนกระตุ้น

- ร่วมกับสำนักงานปศุสัตว์เขต 7 ตรวจประเมินเกษตรกรดีเด่นระดับเขต นายมาโนช ศรีรุ่ง เกษตรกรเลี้ยงไก่ไข่ ตำบลคลองเขิน อำเภอเมือง

4.5.2 แผนการดำเนินงานในเดือน ธันวาคม 2565

- อบรมอาสาปศุสัตว์ จำนวน 10 ราย ในวันที่ 8 ธันวาคม 2565 ณ ตำบลกระดังงาน อำเภอบางคนที

- ฝากปศุสัตว์อำเภอเตรียมความพร้อมเรื่อง อบรมเกษตรกรสู่ SF ทั้งรายใหม่และรายเก่า SF ต้นแบบ

ทั้งนี้จะดำเนินการดังกล่าวในช่วยปลายเดือนธันวาคม 2565 ซึ่งทางกลุ่มส่งเสริมฯ จะส่งหนังสือแจ้งรายละเอียดให้ปศุสัตว์อำเภอทราบอีกที

**มติที่ประชุม :** รับทราบ

**4.6 ปศุสัตว์อำเภอบางคนที**

**นายโอภาษ เนตรอัมพร ปศุสัตว์อำเภอบางคนที**

**-ไม่มี-**

**มติที่ประชุม :** รับทราบ

**ระเบียบวาระที่ 5. เรื่องพิจารณา**

**-ไม่มี-**

**มติที่ประชุม :** รับทราบ

**ระเบียบวาระที่ 6. เรื่องอื่น ๆ**

**-ไม่มี-**

**มติที่ประชุม :** รับทราบ

เลิกประชุมเวลา 15.30 น.

(ลงชื่อ)…………………….……..………... (ลงชื่อ)…………………….……..………...

ผู้จดรายงานการประชุม ผู้ตรวจรายงานการประชุม